CELEX: 62018CA0149
Language: fi
Date: 2019-01-31 00:00:00
Title: Asia C-149/18: Unionin tuomioistuimen tuomio (kuudes jaosto) 31.1.2019 (ennakkoratkaisupyyntö, jonka on esittänyt Tribunal da Relação do Lisboa – Portugali) – Agostinho da Silva Martins v. Dekra Claims Services Portugal SA (Ennakkoratkaisupyyntö — Oikeudellinen yhteistyö yksityisoikeudellisissa asioissa — Sopimukseen perustumattomiin velvoitteisiin sovellettava laki — Asetus (EY) N:o 864/2007 (Rooma II) — 16 ja 27 artikla — Kansainvälisesti pakottavat säännökset — Direktiivi 2009/103/EY — Liikennevakuutus — 28 artikla)

25.3.2019   
            
            
               FI
            
            
               Euroopan unionin virallinen lehti
            
            
               C 112/6
            
         
      Unionin tuomioistuimen tuomio (kuudes jaosto) 31.1.2019 (ennakkoratkaisupyyntö, jonka on esittänyt Tribunal da Relação do Lisboa – Portugali) – Agostinho da Silva Martins v. Dekra Claims Services Portugal SA
      (Asia C-149/18) (1)
      
      ((Ennakkoratkaisupyyntö - Oikeudellinen yhteistyö yksityisoikeudellisissa asioissa - Sopimukseen perustumattomiin velvoitteisiin sovellettava laki - Asetus (EY) N:o 864/2007 (Rooma II) - 16 ja 27 artikla - Kansainvälisesti pakottavat säännökset - Direktiivi 2009/103/EY - Liikennevakuutus - 28 artikla))
      (2019/C 112/08)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal da Relação do Lisboa
      
         Pääasian asianosaiset
      
      
         Valittaja: Agostinho da Silva Martins
      
         Vastapuoli: Dekra Claims Services Portugal SA
      
         Tuomiolauselma
      
      
                  1)
               
               
                  Sopimukseen perustumattomiin velvoitteisiin sovellettavasta laista 11.7.2007 annetun Euroopan parlamentin ja neuvoston asetuksen (EY) N:o 864/2007 (Rooma II) 16 artiklaa on tulkittava siten, että pääasiassa kyseessä olevan kaltaista kansallista säännöstä, jossa säädetään, että onnettomuudesta aiheutuneiden vahinkojen korvaamista koskevaan kanteeseen sovelletaan kolmen vuoden vanhentumisaikaa, ei voida pitää kyseisessä artiklassa tarkoitettuna kansainvälisesti pakottavana säännöksenä, jollei asiaa käsittelevä tuomioistuin totea kyseisen säännöksen sanamuodon, yleisen rakenteen ja tavoitteiden sekä sen antamisen taustalla olevan asiayhteyden yksityiskohtaisen arvioinnin perusteella, että se on niin tärkeä kansallisessa oikeusjärjestyksessä, että se oikeuttaa poikkeamaan kyseisen asetuksen 4 artiklan nojalla määritetystä sovellettavasta laista.
               
            
                  2)
               
               
                  Asetuksen N:o 864/2007 27 artiklaa on tulkittava siten, että moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY 28 artikla, sellaisena kuin se on saatettu osaksi kansallista oikeusjärjestystä, ei ole sellainen unionin oikeuden säännös, jolla kyseisessä 27 artiklassa tarkoitetulla tavalla säännellään sopimukseen perustumattomiin velvoitteisiin liittyvää lainvalintaa.
               
            
         (1)  EUVL C 161, 7.5.2018.